
(Qua via ac ratione Clemens Alexandrinus ethnicos ad 
religionem christianam adducere studuerit, 


Particula I. 


Ut nullo unquam tempore defuerunt, qui quasi comprobantes illud „omne quod in mundo 
est, concupiscentia carnis est et concupiscentia oculorum et superbia vitae^') religionem et dis- 
ciplinam christianam aut neglegerent atque contemnerent aut vi et ingenio impugnarent, ita omni 
tempore viri doctissimi, theologi et philosophi, in defendenda atque confirmanda fide christiana 
magnopere laborarunt. Quae tamen defensio ac confirmatio ut optime institueretur et firmior gravior- 
que existeret, complures semper res velut tempora, genus et arma adversariorum, alia respicienda 
erant imprimisque, quae ratio argumentationis aptissima et aliis praeponenda esset, deliberandum erat. 

Et nostra ipsa aetate, qua non paucos fidei christianae vehementer adversari nemo ignorat, 
sat multos apologetas christianos et gloria ingenii scientiaque litterarum ornatos contra hostes nominis 
Christiani in arenam prodiisse multumque seeum reputasse, quae via ae ratio defensionis sibi ineunda 
esset, mirum esse non debet." Nam in hoc de quo quaeritur luctandi genere ea videtur prima lex 
esse, ut qui scite veritatem christianam defensurus est, modum suum progrediendi et argumentandi 
accomodet ad genus certaminis et armorum quo utatur.adversarius. Novitas hostis, novitas impetus 
flagitat modum refutationis novum atque aptissimum. Attamen quia veritas semper una eademque 
est et errores saepe iterari solent, multum, opinor, juvat videre et cognoscere, quam rationem fidei 
christianae defendendae adhibuerint defensores ejusdem clarissimi temporibus praeteritis; cumque nobis 
licuerit eorum exemplis discere, quomodo contra errores melius pugnemus, pro veritate certemus 
utilius, non dubitabimus eos sequi et imitari diligenter, quatenus par est. 


1) I. Joan. II, 16. 

*) Of. Schanz, Ueber neue Versuche der Apologetik gegenüber dem Naturalismus und 8piritualismus, Regens- 
burg, 1897. C. Didio, Akademische Monatsblütter, Jahrg. XIV No. 6, 7 und 8. Schell, Apologie des Christentums, 
I. Band, Vorwort. Christian Pesch, S, J, Theologische Zeitfragen, I, Serie. Leon Ollé-Laprune, Le pris de la vie, 
8. éd, Paris 1901. De Broglie, Problémes et conclusions de l'historire des religions, 3. éd, Paris 1897. 


1* 


Jam vero si inter alterum post Christum natum saeculum et nostram aetatem similitudines 
quaedam inveniuntur," certe una consistit in eo quod nune ut tunc religio christiana contra adver- 
sarios ejusdem fere generis et eos quidem scientia eruditos vel philosophos propugnanda est. Et 
eodem tempore quod dixi viros illos, qui primaevae Ecclesiae apologetae vocantur, contra omnes qui 
exorti sunt hostes fidei catholicae fortiter proeliatos esse multosque ethnicos ad fldem catholicam adduxisse, 
inter omnes constat. Prae aliis autem Clemens Alexandrinus, philosophus et apologeta, commemoratione 
dignus videtur; in cujus libris, qui fidem christianam aut contra negative infideles aut contra positive 
infideles quos dicunt veram esse demonstrare voluerit, non versabitur quin magnam utilitatem capiat. 


Multi quidem auctores de Clemente scripserunt;* neque vero uno ore consentiunt in judicio, 
si quaerimus quae vis et auctoritas theologiae Clementis tribuenda sit;*) sed hoc missum facio. Magni 
hisce nostris temporibus momenti est ea quaestio, qua via ac ratione Clemens, vir ille summa omnis 
generis doctrina instructus, ethnicos ad fidem christianam adducere studuerit et sitne exemplar boni 
defensoris fidei,christianae; quae quidem quaestio nondum satis accurate pertractata mihi videtur.) 


Ad rem tamen quam quaerimus non omnia Clementis opera, quae exstant et habentur genuina, ”) 
pertinent. Quodcunque enim singula eorum sibi volunt et utcunque ea se habent invicem, quin liber 
ille, qui inscriptus est „Cohortatio ad Gentes“ (4óyos mooroentixòs mooc EAAQvac), ad rem nostram 
propositam maxime spectet, dubium non est.) Ut jam titulus ejus significat, Clemens eam conscripsit 
ad id, ut ethnicos imprimisque philosophos Graecos a paganismo averteret, ad religionem christianam 
adduceret atque ad s. Baptismatis Sacramentum suscipiendum praepararet. Ita patet „Cohortationem 
ad Gentes“ esse primam partem magni operis quod Clemens composuit aut saltem componere atque 
ad finem perducere in animo habebat, sed non absolvit.") 


Ut jam ad rem propius accedamus, in „Cohortatione ad Gentes,“ quem librum in se perfectum 
esse omnes censent, duplex argumentationis genus distinguere possumus. Unum genus, quod appellatur 
negativum, positum est in refutatione superstitionis ethnicorum; alterum, quod positivum dicitur, est 
id quo fldes christiana probatur atque ethnicorum animi conformantur et instituuntur et idonei efficiun- 
tur ad gratiam Baptismatis consequendam. 


3) Cf, Eugène de Faye, Clément d'Alexandrie. Étude sur les rapports du christianisme et de la philosophie 
grecque au Ile siècle, lbi leguntur haec; L'histoire morale et religieuse du IJe siècle rappelle par plus d'un trait celle 
des vingt-cinq dernières années du XIXe siècle. 

4) Cf. Bardenhewer, Patrologie, 2. Auflage, p. 114 ssqq. Ehrhard, Die altchristliche Litteratur und ihre 
Erforschung von 1880—1884, p. 78. Ejusdem: Die altchristliche Litteratur nud ihre Erforschung von 1884—1900, I. Ab- 
teilung, die vornicaeische Litteratur, p. 198 ssqq. 

5) Cf, Patres Graeci, ed. Migne, Tom. VIII. p. 34, ubi „veterum testimonia" de Clemente enumerantur. 
Nourry, Apparat. ad Bibl. max. sanct. Patr, tom. I, lib, 3. Ceillier, de script. Eccles. tom. II. cap. 26, n. 14. Nirschl, 
Lehrbuch der Patrologie und Patristik. Vol. I, p. 209 ssqq. Bardenhewer, l. c. Ehrhard, l c. Merk, C., Cle- 
mens Alexandrinus in seiner Abhängigkeit von der griechischen Philosophie, Harnack, Lehrbuch der Dogmengeschichte, 
I. Vol. p. 501 sqsq. De Faye, I. c. 

6) In „Neue Kirchliche Zeitschrift“ (Erlangen nnd Leipzig 1892 p. 573 ssqq.) generaliter quidem disserit 
G. Mayer in commentatione sua „Die altchristliche Apologetik in ihrer normativen Bedeutung“ de apologetis primaevae 
Ecclesiae eorumque via ac ratione argumentationis; exempli gratia ibi haec dicit; „Normativ nenne ich die altchristliche 
Apologetik, insofern die in ihr auftretenden Gesichtspunkte, nach welchen, sowie die Art und Weise, wie die christliche 
Wahrheit verteidigt wird, auch für die apologetische Tatigkeit der Gegenwart in mancher Beziehung vorbildlich und beachtens- 
wert erscheinen müsse, Sed nobis rectum videtur quod judicat Ehrhard I. c. de his verbis et dissertatione Domini 
G. Mayer. „Ein guter Gedanke“, ait, „dessen Durchführung indes bei Mayer zu wünschen übrig lässt.“ 

7) Sunt haec: Cohortatio ad Gentes (-46y0s 7rQorgezrexOc ręós Ehkhrvac), Paedagogus (radaywy0c), 
Stromata (Zrowuara sive Zręwuareis), Quis dives salvabitur (Tés 0 awtóuevos mroodotoc;). 


E 
Quomodo Clemens refutet religionem ethnicorum. 


1. Clementis aetate quum saeculo post Christum primo nee religio nec philosophia gentilis a vulgo 

aut a philosophis ipsis magni duceretur, sed potius utraque futilis ac contemptibilis haberetur, Neopla- 
tonici ethnicorum oracula et mysteria, quae antea in honore fuerant, summopere renovare studebant 
eaque, ut faeilius etiam hominum eruditorum animos caperent et tenerent, cum philosophia conjun- 
gebant vel elementis ejus commixtis adjuvabant ac sustinebant.' Quam rem quum Clemens non 
ignoraret, oraculorum et mysteriorum ethnicorum pravitatem atque iniquitatem ut patefaceret, necessitas 
poscebat. Itaque statim Graecos sie alloquitur:'') „Nolite scelerata impiaque adyta curiosius explo- 
rare." Perlustrat deinde singula eorum oraeula cujusque generis neque silentio praeterit „augures et 
somniorum conjectores.^ Quae omnes institutiones quam stultae ac vanae sint, Clemens ita demonstrat, 
ut ratio humana, nisi sibi ipsi vult repugnare, consentire coacta sit. Denique licet ei addere haec 
verba:'*) ,Vesanae profecto illae sunt infidelium hominum fallendi artes.“ 
Oraeulis confutatis Clemens transit ad enucleanda et destruenda ethnieorum mysteria et im- 
primis Bacchi, Cereris «quae scelerum ac mortis semina in hominum vitam intulerunt, *!?) Quid vero 
Clemens de mysteriorum istorum auctoribus sentiat, colligas ex his ejus verbis:'*) „lstos equidem 
profanarum fabularum ac pestiferae superstitionis parentes, malorum principes fuisse omnium merito 
dixerim.* 

Quae autem qualisque origo et quanta obscoenitas ae turpitudo mysteriorum et orgiorum, quae 
in honorem deorum et dearum celebrabantur, re vera fuerit, Clemens prorsus cognitum habet neque, 
ut ethnicos ab ejusmodi festis et ceremoniis revocet, exponere dubitat. Audiamus, quo pacto has res 
tractandas annuntiet.") „Ego vero,“ ait, „abdita penitusque recondita palam in omnium luce collo- 
cabo, nec me pudor ab iis proferendis revocabit, quae vos divinis honoribus colere non pudeat.“ Non 
est, quod de his rebus, quibus vix quidquam turpius cogitari possit, plura ex ,Cohortatione ad Gentes* 
depromamus. 

Nee mirum, probri et infamiae plena esse et symbola, quae traduntur iis, qui mysteriis initian- 
tur. Bacchi quidem mysteriis expositis eorumque symbolis descriptis Clemens facete: „haec“, inquit, '*) 


„illa sunt praeclara mysteria, verbo, caedes ac sepulcra.“ Et sermonem quem facit de signis ac sym- 


, 


*) Acute quidem sed non in omni genere emendate disputat (l. c; De Faye de Clementis operibus. Quod 
autem de eorum natura ae ratione disserit De Faye, partim novum est delectatque nos maxime. Id unum hic commemoro 
quod ab eo exprimitur sic: „Les stromates font partie d'un vaste ouvrage que Clément n' a jamais pu achever, mais dont 
il nous a laissé le plan. Ce plan se trouve exposé dans un passage, dont nous donnons ici la traduction" pag. 46 . .. 
Cf. Paedagogus I, cap. . Editio Potteriana, Oxonii 1775, apud Migne P. gr. VIII—IX (1857) repetita. Tom. I (sive VIIT) 
pag. 250. De Faye deinde pergit: L'ouvrage que Clément se propose d'éerire aura trois parties. La premiere s'adressera 
aux païens. L'auteur y fera oeuvre de propagande. Son but sera de détacher ses lecteurs du paganisme et de les amener 
au christianisme (pag. 47.) . . . le résultat que Clément veut obtenir par sa premiére partie, c'est de mettre son lecteur 
en état d'être baptisé.“ (pag. 48), Cf. Ehrhard L. c. 

9) Cf. De Faye, I. c. pag. 49 et 76 ssqq. 

1) Cf. Kellner, Hellenismus und Christentum, p. 163 sqsq. 

11) Cohortatio ad Gentes, c. 2. pag. 68, (Edit, Migne) 

12) |. c. p. 69, . . dvJowzov dziarow GogtarKQLa. 

PLC p. 76. 

M) Cohortatio, IT, pag. 76; cf. pag. 73. Male pereat , . 

15) I. c. pag. 76. 

16) I, c. pag. 81. 


bolis mysteriorum eleusyniorum hisce prosequitur verbis"): ,Egregia vero spectacula quaeque deam in 
primis deceant: imo, digna sane tenebris ignique mysteria.^ Similiter locutus de symbolis quae per- 
tinent ad mysteria Themidis excłamat sic:*) „O gnavam perfrietamque impudentiam! Hominum tem- 
peratiorum voluptas olim noctis silentio tegebatur; nunc vero nox est, quae initiandis sacra libidinis 
enuntiat; adeoque ignis flagitia suecensis facibus illustrata pandit . . . ... Haec igitur illa sunt homi- 
num atheorum mysteria. Jure enim atheos dixerim, qui a veri Numinis cognitione prorsus alieni ... 
ut duplici nomine impietatis ae negatae divinitatis rei teneantur: altero quod Deum ignorent, dum 
nequaquam eum qui vere Deus est, agnoscunt: altero quod eos superesse, qui non sunt, arbitrentur 
illosque deos nuncupent, qui tantum a vera divinitate absunt, ut ne supersint quidem nec praeter 
nomen aliud quidquam sint consecuti.“ 

Hic jam subsistamus paulisper, ut rationem argumentandi, qua utitur Clemens in iis quae ad- 
hue in medium protulimus, accuratius eonsideremus et perpendamus. Prima quidem lex, quam sequatur 
apologeta, statuenda videtur ea, ut ille, nisi frustra vult pugnare contra adversarios snos, rerum, quas 
confutandas suscipiat, scientia sit instructus atque exornatus. In hoc vero genere num quisquam Cle- 
menti philosopho illi, qui in paganismo natus ei per tempus quoddam enixe adhaeserat, aequiparari 
possit, non jam quaeremus, si, quae idem disputat de religione Graecorum, legerimus vel cognoverimus, 
e. gr. verba ejus haee"): „Non ea (i. e. mysteria) quidem temere vulgabo, ut Alcibiadem fecisse tradunt, 
sed tamen belle admodum quidquid sub iis praestigiarum latet, nudabo per verbum veritatis quosque 
deos nuneupatis atque mysticis ritibus colitis, illos sic tamquam in aliqua hujus vitae scena inclusos 
veritatis spectatorum oculis objiciam.* Id igitur quod recens apologeta praecipit?) defensoribus fidei 
christianae nostra aetate, Clemens jam plane probat observatque. Sed aliud dignum puto, quod com- 
memoretur ac diligentius ponderetur. Clemens enim quum id maxime agat, ut quibus erroribus impli- 
cati sint et quam detestabiles res adhuc amplexi sint, ethnici intellegant, et quae coluerint quasi sua 
sponte damnent atque respuant, dubius esse non potest, quomodo id judicium efficiatur vel, quo ex 
fonte sumatur vis ac facultas recte cogitandi judieandique in rebus, quae pertinent ad venerationem 
deorum et dearum. Persuasum habet, initium ejus cognitionis, de qua agitur, esse ,naturam rationem- 
que“; cujus „vis“, ut ait Cicero," „non est parva, quod unum hoc animal (i. e. homo) sentit, quid 
sit ordo, quid sit quod deceat in factis dictisque, quid modus.^ Immo, si, ut idem Cicero 
ait,”) „homo, quod rationis est particeps, per quam consequentia cernit, causas videt rerum, 4*9) „in- 
primisque hominis est propria veri inquisitio atque investigatio, et si „. . . similitudinem natura 
ratioque ab oculis ad animam transferens multo etiam magis pulchritudinem, constantiam, ordinem, in 
consiliis factisque conservandum putat cavetque (sc. homo) ne quid indecore effeminateve faciat, tum 
in omnibus et opinionibus et factis ne quid lubidinose aut faciat aut cogitet:“?*) suo jure Clemens huic 
Ciceronis doctrinae, quae non aliena est a Graecorum quorundam philosophia, non repugnans postulat vel 
potius postulare debet ab ethnicis, ut ratione utantur duce et magistra, si quidem iniquitatem mysteriorum 
suorum cognoscere et pernitiem aeternam effugere velint. „Ratio docet et explanat quid faciendum 


17) Cohortatio, IT, pag. 88. 
18) ], c. pag. 90. 


19) Cohortatio II, pag. 70 sq. . . . Czoyvuwdoxo OK ew dia dvG rów tig Gindeius Aóyov. 

20) „Akademische Monatsblūtter“ 1902, No. 6, pag. 129, ubi Dr. theol. C. Didio in dissertatione ,Aufgabe und 
Methode der Apologetik" haec scribit: ,Sie (die Apologetik) hat die Aufgabe, die Gebildeten aller Zeiten mit der Kirche 
zu vereinen; deswegen muss sie dieselben da aufsuchen, wo sie sich aufhalten." 

21) De officiis, I, 4. 

22) De officiis, I, 4. 

23) De off, 1. c. 

a) De off, 1. c. 


fugiendumque sit. lta fit, ut ratio praesit, appetitus obtemperet.**) Atque eandem viam ae rationem 
erroris refutandi, quam Clemens iniit, per saecula quae secuta sunt omnia etiamque nostra aetate 
approbatam atque adhibitam esse, quis est qui nesciat?) Ac ne ii quidem, qui contra errores recen- 
tioris temporis adversus fidem christianam subortos novam methodum quae dicitur apologeticae capien- 
dam este arbritrantur, Clementis argumentationem negativam contemnere poterunt. 

His de ratione, qua Clemens utitur in refutatione mysteriorum ethnicorum, expositis, jam 
pergamus et quomodo in diluendo cultu deorum progrediatur, videamus. Guam enim stulta et turpia 
sint festa quae ethnici celebrant in honorem deorum, si jam satis patet ex iis quae huc usque attuli- 
mus, magis eiiam corroborat Clemens hoc argumentum factis exemplisque, quae apud ethnicos ipsos 
suppetunt, ante oculos positis. Liceat hic commemorare, quod Clemens de rege quodam Scytharum 
narrat. „Bene,“ inquit,) „illi Scytharum regi, quocunque fuerit nomine, qui civem quemdam suum, 
eum sacra Matris deorum, quae apud Cyzicenos fiebant, in Scythia imitaretur tympanumque pulsaret 
et cymballo e collo pendenti, tamquam Menargyrtes aliquis, insonaret, sagittis effodit; ut qui Grae- 
corum mollitia corruptus effeminatas artes in Scythiam inveheret.* Neque minus ethnicos cultui deorum 
inhaerentes movere possunt eosque ab iniquitate superstitionis revocare ejusmodi viri gentiles, qui 
solummodo rationis vi utentes religionem inter et religionem discernunt cultumque deorum rejiciunt. 
Sunt autem tales viri, quibus Clemens testibus uti possit; provocat enim ad „multos qui sobrie sapien- 
terque vitam instituerunt et ad pravas de diis opiniones perspicaciores reliquis hominibus fuerunt... 
Quamvis nec hi veritatem sunt assecuti, sed aliorum duntaxat errores senserunt: quod quidem ipsum 
haud exiguum est semen, e quo lux veritati sit oritura. Quidam ex his praecepit Aegyptiis: Si deos 
existimatis, nolite eos lugere neque plangere, sin vero lugetis, nolite amplius deos esse putare.**9) 
Haec cognitio unde deducenda sit, declarat Clemens, sieut et fontem ignorantiae oppositae indicat, 
prompte ac concinne, En ejus verba?): „Erat (autem) antiqua quaedam et nativa homini cum Deo 
communitas; quae quidem, cum diu fuisset ignoratione obscurata repente tandem e tenebris exiliit 
et resplenduit^ . . „Sed pravae reetoque alienissimae et manifeste pernitiosae sententiae hominem 
coelesti stirpe prognatum abduxerunt a coelesti vita et persuaserunt in creaturas terrenas adhaerescere, 
hicque humi prostraverunt.**) Et iterum arguit Clemens hanc ignorantiam, eujus „extrema“!) plane 
sunt impietas et snperstitio;* „extraque summopere laborandum est ut consistamus. 


?5 De off., I, 28; ef, I, 27, I, 29; I, 30, quo loco leguntur haec: Atque etiam, si considerare volemus quae 
sit in na'ura hominis excellentia et dignitas, intellegemus, quam sit turpe diffluere luxuria et delicate ac molliter vivere 
quamque honestum parce, constinenter, severe, sobrie." 

26) Quod disserit Dominus Prof. Dr. Schell in libro suo „Apologie des Christentums“ I., Vorwort pag. XII sqsq. 
de quaestione, quid sit propositum apologeticae et quomodo eadem efficere et assequi possit, quod vult, non tollit sed 
confirmat modum argumentationis Clementis. Laudat enim ibi Schell „Das Zutrauen auf die Kraft der Vernunft“ (pag. 
XIII), poscit „Die Apologetik der Zuversicht“ (pag. XII); deinde postquam nova litterarum apologeticarum studia exami- 
navit et quae falsa videntur repulit, haec addit verba gravissima: „Was nützen alle Postulate und Actionen ohne das 
Zutrauen zur Vernunft und zum Kausalgesetz, ohne die Zuversicht, dass der richtige Vernunftgebrauch und die richtige 
Anwendung des Kausalgesetzes zur Wahrheit führe? . . . Könnte der Wille seine Vollendung gewinnen, wenn die 
Vernunft nicht die Wahrheit erreichte?" (pag, XXIII.) .., ,Darum halten wir an der intellectualistischen Grundlage 
der alten Apologetik fest und verehren in ihrem Princip des Intellectualismus die philosophia perennis. ... 
Die Apologetik der Vernunft erweist ihr Recht, indem sie sich in der Anwendung ihres Princips allem Neuen und 
Lebensstarken gewachsen zeigt" (p. XXIV). Cf, Didio, 1. c, 

27) Cohortatio IL, pag. 89 et 91. De primis verbis cf. Herod. IV, 76. 

28) Cohortatio, IT, p. 91 e, *3. 

29) Cohortatio, II pag. 93: Hv dé ris čugvros doyala ztoóc ovoavov dyJęwznotg xovvonía, dyvotą. . . 

?? Cohortatio, II. pag. 96: Avort . . wg dAqJoc ró ovędviov gvróv róv dydęwzov, ovgavíov 
kérocpav diary xat ėkerivvouv ini ys . . 


3) Cohortatio, II, pag. 93: Axgoryrės duaJiac . . 


2. Ut jam Clemens magis magisque ethnicos a diis eorumque cultu avertat et eis aditum ad 
veritatem cognoscendam patefaciat, exponit eis, quam diversa ratione ac via homines a Deo vero dis- 
cesserint et in errorem rapti et ad impietatem exitiumque delapsi sint. Et recte ita; nam qui, quo- 
modo erraverit, intellexerit, eo facilius, qua via redeat vel redire ad veritatem debeat, cognoscet. Ad- 
modum vero nos delectat expositio Clementis de polytheismi qui dicitur origine et generibus. Septem 
quidem enumerat fraudes quibus homines capti ad opinionem, multos ac varios esse deos, lapsi sunt. 
Quae fraudes fere omnes inde natae sunt, quod homines ignorantia et iniquitate ducti Dei veri 
et unici opera deos haberent eaque colerent aut aliis de causis affectibus quibusdam animae, cala- 
mitatibus, vitiis, beneficiis a benigno et vero Deo datis, virtutibus divinitatem tribuerunt honoremque 
divinum dederunt.??) Sed longum est, quae Clemens loco quem diximus disputat, ea singula hic persequi. 

At non sufficit Clementi ea modo refutare, quae pertinent ad cultum et festa deorum et 
dearum, et aliquot veritatis scintillas ethnicis monstrare, verum etiam, priusquam uberius eos de Deo 
vero doceat, deos ipsos, quos ethnici colunt divino honore, tollendos atque prorsus destruendos 
suscipit. Neque enim neseit Clemens, ethnicos, simulatque deos suos et deas plane deseruerint et odio 
adversus eos imbuti sint, facile se vero Deo colendo tradituros esse.  Intellegit igitur summam sibi 
dandam esse operam, ut demonstret, deos ethnicos esse inanes et omnino nullos. lta nobis innotescit 
sensus verborum Clementis quae addo hie?): „Atque hactenus de lubricis et exitiosis egressibus a 
veritate, quibus homines a coelo detrahi et in barathrum impelli solent. Restat nunc, ut interius 
vobis ostendam, qui qualesque fuerint dii vestri: ut ab his erroribus tandem aliquando desistentes 
in coelum revertamini.* 

Attamen Clemens antequam, qui qualesque sint dii Gentilium, explanet, facere non potest, 
quin monstret, quo eorum oculi, si retrahant se a diis eorumque cultu, se vertere possint vel quo 
ipsi fugere queant repulsi ab errore. Quare profitetur, se ipsum quoque et alios christianos, in quorum 
nomine loquatur, quondam erroribus ethnicorum obcaecatos, tune Dei filios factos esse. Commemoratu 
autem dignum videtur quod Clemens alloquens ethnicos et suam aliorumque felicitatem a Christo 
acceptam laudans s. Scripturae verbis partim utitur. „Kramus enim,“ inquit,3*) „et nos filii irae sicut 
et ceteri; Deus autem, qui dives est in misericordia, propter nimiam charitatem suam, qua dilexit nos, 
cum jam essemus mortui peccatis, convificavit nos Christo (Ephes. IT, 3, 4, 5). Vivens enim Verbum 
et consepultum*) Christo una cum Deo extollitur. Qui vero adhuc in sua infidelitate persistunt, filii 
irae vocantur, ut qui ad iram Dei subeundam nutriantur. Nos autem qui errore liberati totis viribus 
ad veritatem contendimus, nequaquam adhuc irae filii sumus. Quocirca nos, qui quondam improbitatis 
filii fuimus, jam per Verbi clementiam Dei filii sumus facti.“ 

Jam vero Clementi, quomodo incipiat demonstrare ethnicorum deos esse fietos atque inanes, 
quaerenti non inutile videtur, hae quoque in re ethnieis verba auctorum imprimisque poetarum gen- 
tilium —- si quae sunt — objicere, quibus dii non solum contemnuntur, sed etiam tolluntur vel pror- 
sus repudiantur. Et in libris scriptorum illorum inveniri ejusmodi testimonia, quomodo lateat Cle- 


32, Cohortatio, II, pag. 96. 

33) Cohortatio, II. pag. 97. . . . E9ėio dė Vuiv àv yop Tods Jeovs avrovs &misitor óroiot xal 

s) Zav ydo 0 Adyos xal ovvragelę XouorQ avvvVodra. Oe. In textu latino, qui est apud Migne, 
legitur ,consepultum" (cvvrageiz) et refertur ad , Verbum"; cf. annotationem 30. Magis tamen mihi placet conjunctio 
verborum quam praefert Dr. Hopfenmüller (Ausgewählte Schriften des Titus Flavius Clemens, — aus dem Urtexte über- 
setzt” p. 117, n. 2) et juxta quam nomen „ovvzagele* non ad ,,4£6y0c'' referendum, sed intellegendum est de homine 
justificato; ita verba antecedentia ut enuntiatum per se sumenda sunt, et cum sequentibus verbis incipit nova pronuntiatio, 

mentem? Praefatur autem sic): ,. . quae de vestris diis traduntur, maxima quidem ex parte ficta 
sunt et commentitia: cetera autem quaecunque vere gesta fuisse putantur, ad alium neminem, pertinuisse 
memorantur quam homines libidine atque omnibus vitiis infames. Deinde monet eos, ut relinquant 
-deos suos hisce Empedoclis poetae Agrigentini usus verbis?); 

,Cum fastu miseri erratis, verique relicto 

'Tramite, per sentes fugitis, perque torrida spinis 

Devia. Quorsum isthaec! studiis absistite vanis, 

Mortales, pulsaque diem comprehendite nocte." 

Huie de inanitate et futilitate deorum et dearum argumentationi Clemens novam tribuit 
auctoritatem, quum scite et copiose disserit de eorum numero, diversate, actionibus, patria, artibus, 
mortalitate, sepulehris, vineulis, pugnis, servitute, conviviis, compotationibus, amoribus, lacrimis, per 
turbationibus, impudicis voluptatibus, adulteriis, aliis, et hie illie testimoniis ex auctorum ethnicorum 
libris petitis ea, quae disputat, probat atque confirmat.  Supervacuum puto hic plura de rebus, quas 
significavi, in medium proferre; et profecto, taedet me, fateor, ejusmodi res fusius tractare neque 
timeo, ne non suecenseas mihi, lector benevolentissime, quod singula, quae Clemens suo jure ethnicis 
ante oculos ponit, hie silentio pratereo. Quod autem Clemens ut fructum ex argumentatione sua 
cupiendum ethnicis praebet continetur admonitionibus et cohortationibus, ut illi agnoscant, „non esse 
deos, quos colant) neve veritati jam resistant. Ejusmodi verba, quae huc spectant, sunt e. gr. 
haec**): „O miseri, qui totam vitam vestram, minime quidem vitalem, tam nefariis ludibriis implevistis! 
. ... Atque tales sunt ipsis dii: tales autem sunt ipsi quoque, qui in divina religione ludunt aut 
potius sibi illudunt et gravissimas contumelias intorquent.*  ,Praecipit (scil. ut desistant a diis) etiam 
ipsa veritas, quae deorum turbam exuit his terribilibus larvis, quae stuporem imperitis incutiunt et 
opiniones temere conceptas, detecta nominum similitudine redarguit. ***) 

3. Deinceps Clemens transit ad explicandam aliam rem, quae non minus flagitiosa est quam 
quae antea exposita sunt quaeque ethnicos, si ipsi in judicanda re utuntur consilio et prudentia, ad 
repudiandos repellendosque deos non parum incitat.  Agendum enim videtur ei de sacrificiis, quae 
offeruntur diis, et de templis, quae in eorum honorem aedificata sunt. Miramur vero, quod Clementem 
de hac quoque materia tam scite quam copiose disputantem videmus. Maxime autem laborat in eo, 
nt quanta crudelitas ac ferocitas deorum sacrificia flagitantium sit, aperiat. Et summa quidem immanitas 
cernitur in illis sacrificiis quorum objecta ut dicunt sunt homines ipsi; neque Clemens dubitat affirmare, 
ejusmodi sacrificia nihil aliud esse nisi parricidia vel vietimas.**') Unde simul optimo jure colligit, 
„immanes daemones capitali odio in homines flagrare, iis vehementer insidiari ipsorumque pestem 
interitumque moliri.**) „Quomodo enim fieri potest, ut qui mali sunt, aut verum dicant aut cuiquam 
prosint?***) Ita quidem facile est Clementi ostendere, quis diis seu daemonibus multo sit melior. „Is 
autem,“ ait,**) „erit Cyprus et Solon . . . quos haud dubitaverim fatidico Apollini anteferre.* 

Quod attinet ad templa deorum, Clemens „honesto quidem ea nomine i. e. nomine templorunr 


celebrari, ceterum autem aliud nihil luisse quam sepulcra, quibus deinceps hane templorum indiderinż 
appellationem," planum facit.**) Subjicit hue**): „Vos ergo nunc saltem superstitionem dediscite vel 
hac tumulorum cultus indignitate revocati.* "Tam postquam argumentationis vim exemplis allatis 
adauxit, iterum ethnicis probro ac dedecori dat, quod sepulchra pro diis venerantur, eosque impellit, 
ut prudenter agant seque a superstitione sua liberent. En ejus verba gravissima!"): „. . vos autem, 
ni scelerum istorum pudor vos aliquis ceperit, ite porro vereque mortui cum vestram in hominibus 
mortuis fiduciam collocetis, passim huc illueque vagamini. 

O! miseri, quid hoe mali est quod patimini? caligine 

Capita vestra cooperiuntur. . .* 

4. Mysteriis ethnicorum refutatis et diis ipsis e medio sublatis ac destructis, Clemens sibr 
conscius est nondum se totam partem argumentationis suae negativam absolvisse, sed sibi superesse, 
ut permagnum paganismi propugnaeulum illud, quod positum in veneratione simulacrorum deorum 
plurimum valeat ad deorum cultum sustentandum, impugnet atque plane deleat. Subit igitur bellunr 
contra simulacra et imagines deorum, quibus ethnicos adhaerere magna cum tenacitate videt. Primum 
quidem Clemens dilucidat, quid sint ista simulaera re vera.  Simulaera vero sunt opera vel arti- 
ficia hominum ex ligno aut lapidibus facta; omni sensu carent et quod sunt, sunt per solam artem 
quae materiae forma quadam praebet existimationem divinitatis.) Ut etiam plus expositioni suae 
affundat lucis, Clemens simulacra deorum cum animalibus vel infimis et imperfectis comparata gentilium 
oculis subjicit: „animalia illa,“ ait?) „saltem vivunt et augentur, quum simulacra . . Simulacra autem 
nihil prorsus agunt, nihil moliuntur, nihil sentiunt; sed alligantur, clavis panguntur et affiguntur et 
conflantur, limantur, sectantur, cireumraduntur, caelantur. Ac stupidam sane insensibilemque terram 
dedecorant statuarii, dum artificio suo naturam ejus immutant eique divinos honores conciliant: quos 
mea quidem sententia non diis aut daemonibus, sed, ex quibus constant simulacra terrae et artificio 
persolvunt bi, qui deos faciunt. Nam aliud certe nihil est simulacrum, quam inanima terra, cui arti- 
ficis manus formam impressit. Et alibit); „Materia semper indiget arte; . . . Prodiit ars; formam 
induit materia: cujus quidem substantiae pretium est ad lucrum utile, sola vero forma venerationem 
ei conciliat. ltaque statua tua aurum est, lignum est, lapis est, terra denique est, si originem ejus 
persequare, quae ab artifice formam accepit. Ego autem terram calcare didici, non adorare.“ 

Quum igitur simulacra deorum reapse nihil aliud esse quam materiam Clemens satis demon- 
straverit, jam vix necesse est, ut idem ostendat, quam stultum et insanum sit ejusmodi simulacra 
colere honore divino. Atque Clemens melius se agere putat, si ethnicis in memoriam vocat, ex eorum 
numero viros quosdam simulacra contumelia aflecisse.  Mentionem facit“') Dionysii junioris, tyranni 
iliius, qui ,quum in Sicilia auream vestem Jovi detraxisset, jussit, eum indui lanea, facete dicens, eam 
esse aurea meliorem: ut quae esset aestate levior et hieme calidior.* Alia quae sunt ejusdem generis 
praetermitto; neque tamen id omitto, quod faetum est a Praxitele quodque illos ethnicos qui audiunt 
hoe, vehementer ad contemnenda simulacra deorum incitet. Praxiteles, ut auctor est Posidippus de 
Cnido seribens, cum Veneris simulacrum fabricaretur, Cratinae, amicae cuidam suae, quam potuit 

simillimam effinxit, ut illi sane miseri Praxitelis amicam venerarentur.9??) Aliis etiam artificibus, qui 
similiter arte sua abusi erant, memoratis Clemens denuo ethnicos admonet, ut deos suos deserant se- 
quentes judicium rationis suae. „Superest,“ inquit), „itaque, ut tu nunc judices, si velis, utrum 
foetidas meretrices adorare debeas. Nimirum veteres reges, qui tantam esse malitiam hominum tan- 
tamque deorum imbecillitatem viderent, ,moti sunt, ut contemptis ejusmodi fabulis aperte atque palam 
propterea quod nullum ab hominibus perieulum impenderet se deos renuntiarent: ea quippe ratione 
significabant, illos quoque gloria et dignitate sua immortalitatem esse consecutos. ***) 

Quae quum ita sint, objurgationes et vituperationes, quas Clemens contra ethnicos propter 
venerationem simulacrorum cumulat quibusque eos exitio eripere studet, non jam nimis graves esse 
putabimus. Sic enim ille): „O impietatem! Naturam corruptionis immunem defoditis, quod sanctum 
intemeratumque est, sepuleris obruitis Deumque adeo ipsum, quoad a vobis fieri potest, vera sua natura 
spoliatis. Cur igitur Dei honores iis, qui non sunt dii, tribuistis? Cur coelo relicto, terram coluistis?* 
Sed quia persuasum habet Clemens, in veneratione simulaerorum totam fere ethnicorum religionem con- 
sistere, eosque se his impietatis illecebris totos dedisse, ut inde eos expellat, ostendit eis, quam im- 
pudicum atque turpe sit hoc genus cultus deorum et dearum. Monet severe, quod ab auctoribus 
ethnicorum comprobatur, fuisse quosdam, qui amore statuarum et imaginum dearum capti cum iis 
consuetudinem habnerint.**) „Tanta enim erat arti decipienti potentia, ut libidinosos homines ejus 
fraudibus captos in barathrum illiceret.**9) „Atqui similis est pictura.***) „Adeo enim dediti sunt 
(magna pars hominum) lasciviae, ut pietis quibusdam tabellis e sublimi suspensis thalamos suos ornent 
et impudicitiam pro pietate habeant. ***) „Nec aliam ob causam hujusmodi picturas recipiunt quam quod 


Hujusmodi venerationem pieturarum maturae ac rationi humanae re- 


s 


effleminatae sint atque impurae.* 
pugnare nec diutius retineri debere, ethnici intellegere coguntur a Clemente in hune monente modum.9?) 
„Haec sunt voluntariae vestrae ae delicatae vitae exemplaria. Hi vestri sermones, quibus petulantiam 
divino honore afficitis: hae, denique, deorum, qui una vobiseum stupro se ae libidini dedunt, doctrinae. 
Nam quod quilibet vult, hoc etiam credit, ut ait orator Atheniensis.“ 

5. Ut ex iis, quae hue usque de Protreptieo exposuimus, satis apparet, Clemens, dum, qui qualesque 
ethnieorum dii revera sint, demonstrat, id assequi vult, ut illos ab omni superstitione et idololatria re- 
vocet atque liberet. Sed quum non satis sit, removeri aliquem ab errore nisi idem adducatur ad veritatem 
aut saltem allieiatur ad eam cognoscendam, Clemens utrumque sejungere non potest, praesertim quum, 
si veritas cognoscenda opponatur errori, error facilius et perfectius perspiciatur et tollatur. Praeterea 
constat neque Clementem effugere potuit, veritatem per se ipsam plurimum valere ad dissipandos 
errores, propterea quod in ea insit magnitudo et excellentia et pulchritudo, qua, si ea recte judicatur 
et ponderatur, animi hominum admodum moveri ac teneri solent. Nam praeclarum est illud*'): „Ubi 
Christus, (rursus) videtur (se. stella), et viam demonstrat. Ergo stella haee via est et via Christus: 
quia seeundum incarnationis mysterium Christus est stella. Orietur enim stella ex Jacob, et exsurget 

homo ex Israel. Denique ubi Christus est, et stella est. Ipse enim est stella splendida et matutina, 
Sua igitur ipse luce se signat.“ Haec vero explanatio idem sibi vult ae si veritas sive naturalis 
sive supernaturalis ex criteriis quae dicuntur internis ac positivis cognosci dicitur, quae quidem ratio 
cognoscendi hominum eruditorum conditioni accommodatissima est. Modum igitur docendi quem dixi 
etiam nunc usitatum Clemens optimo jure adhibet, quum magnam dat operam, ut ethnicos, futilitate 
deorum imprimisque simulacrorum demonstrata, ad cognoscendum agnoscendumque Deum verum per- 
ducat. Ante omnia autem res duplex est, quam ethnicis de inanitate deorum doctis magisque etiam 
docendis appetendam ac capessendam proponit. Una est ea, ut cognoscant Deum verum et unicum, 
eujus honorem atque auctoritatem idololatrae permagna afficiunt injuria. Altera posita est in eo, ut 
ethniei deposita omni nequitia emendent suos mores et magis magisque praeparentur ad gratiam 
Baptismatis suscipiendam, quam ob causam eis sanctitas et virtutes christianorum ante oculos ponuntur 
juxta illud): „Omnis virtus nos ad se allicit facitque, ut eos diligamus, in quibus ipsa inesse videatur.“ 
Quomodo Clemens utramque rem persequatur et absolvat, accuratius jam videamus ! 

Primum quidem magni momenti et commemoratione mihi dignus videtur ille locus, quo Clemens 
Deum sola mente percipi dicit. „Apud nos autem,“ ait**), „haud quidem e sensibili materia sensibile simu- 
lacrum, sed quod sola mente percipitur, est Deus, qui solus vere Deus est.“ His ex verbis sequitur, 
Clementis judicio esse Deum spiritum, non corporeum et nos ad cognitionem Dei pervenire per ab- 
stractionem quae dicitur. ldem docet Clemens, si declarat") „Deum esse nullius rei indigum.* 
Eadem Dei notio invenitur in his quoque verbis, quibus Clemens ethnicos propter venerationem simu- 
laerorum vituperat atque monet, ut desistant a superstitione sua”): „Cur (igitur) Dei honores iis qui 
non sunt dii, tribuistis? . . Cur (igitur) o fatui et amentes (juvat enim id repetere) . . . posthabito 
aeterno ingenitoque Deo, quae sunt facta et genita persequentes, in profundissimam caliginem incidistis?* 

Maxime autem Clemens id agit, ut ethnici, qui non Deo ipsi, sed operibus ejus divinum 
honorem tribuerint, cognoscant, Deum esse Creatorem omnium et propterea eum solum adorandum et 
colendum honore divino. ltaque doctrinam de Deo Creatore, quam ratio cogitando atque investigando 
invenit, s. Scripturae verbis usus accurate exponit ae probat. Liceat hic iterum Clementis ipsius 
verba in medium proferre. Primum dicit,99) ethnicorum cultum superstitiosum refelli hoc Prophetae 
dieto: ,Quod omnes dii gentium sint daemoniorum simulacra: ,Deus autem coelos fecit ct ea quae sunt 
in coelo;“* deinde pergit sie: „Hinc autem arrepta nescio quo modo, occasione, nonnulli eo sunt 

erroris prolapsi, ut divinum artificium, Solem, Lunam reliquumque astrorum chorum, potius quam ipsum 
Deum, colerent, ea seilicet perabsurde deos existimantes, quae nihil aliud sunt quam instrumenta 
quaedam, quibus tempora describuntur: „Verbo autem ejus firmata sunt, et spiritu oris ejus omnis 
virtus eorum.“ Etenim humana ars et domicilia et naves et urbes et picturas conficit. Dei autem 
opera qua ratione enumerem? Aspice hune mundum universum. llle coelum et solem creavit, Angeli 
et homines sunt „opera digitorum ipsius.“ Quanta est autem Dei potentia, cujus sola voluntas 
est mundi creatio? Solus enim Deus mundum creavit, ut qui solus sit vere Deus, is autem opera 
sua volendo conficit ejusque velle sequitur fieri. Hic autem aberravit philosophorum chorus 
a veritate qui . . . quae in coelo apparent visuque percipiuntur, adorant.^ ^ Denique consequens est 
haec cohortatio: „Ne quis igitur solem adoret, verum solis effectorem desideret: ne quis mundum 
reponat inter deos, verum mundi conditorem requirat.‘ 

Superest, ut quomodo Clemens ethnieos etiam ad bonos et magis magisque ad christianos 
mores alliciat ac perducat, — vult enim eos magnopere turpitudini et lasciviae superstitionis eripere 
— breviter explicemus. Quamquam et religio ethnicorum id spectabat, ut mores hominum emendaret, 
nihil tamen in hae re profectum esse concedendum est. Clemens quidem, ut assequatur, quod postulet, 
bona christianorum morum exempla opponit turpitudini vitae ethnicorum itaque in promptu esse quod 
imitentur illi, in aperto ponit. Damnat alicubi adulterium, quod laudat Homerus, et addit haec:*7) 
„quo (se. adulterio) vel aures nostras inquinare religio est. Sumus enim nos, sumus qui in hoc 
spirante et movente simulacro, humano videlieet corpore, contubernalem nobis, consultricem, sociam 
et consortem vitae, quaeque participat nostros affectus, et pro nobis commovetur, imaginem Dei circum- 
ferimus. Christi gratia Deo consecrati sumus. Nos „genus electum regale sacerdotium, gens sancta, 
populus, quem sibi Deus ut propriam vindicat, qui quondam non populus, nune autem populus Dei 
sumus"; qui, ut ait Joannes, non sumus ex inferis, sed ab eo qui superne venit, omnia didicimus; 
qui Dei dispensationem cognitam atque perspectam habemus; qui, denique, ad id sumus exerciti, ut „in 
novitate vitae ambulemus." Simili modo comparat Clemens christianorum virtutes imprimisque casti- 
tatem eum actionibus ethnicorum istis, quae conjunctae sunt cum cultu simulaerorum et imaginum et 
pieturarum, et ita quidem, ut ethnici, si sequantur rationem suam, mores suos depravatos contemnere et 
abjieere, christianorum vero virtutes appetere atque consectari et debeant et studeant. ^ Postquam 
enim eos valde reprehendit,9) quod „universas impudicitiae figuras aperte descriptas publicitus intueri 
haud erubescant, mores christianorum his effert laudibus:*") |, Quarum rerum non modo usum, sed 
etiam aspectum et auditionem esse jam penitus oblitteranda et memoriae eximenda annuntiamus;* 
deinde eis causam atque fontem iniquitatis eorum monstrans monet eos, ne castigati pereant in vitiis, 
„Sed ad portas salutis evadere'^") nitantur. Age, audiamus ejus vocem: „Scortate sunt autem aures 
vestrae, oculi quoque stuprum fecerunt. — O! qui humanae naturae vim intulistis, et quod in illa 
creatura divinitatis inest, dedecori atque probro veluti primitias quasdam obtulistis. Prorsus increduli 
estis, ut affectibus vestris obsequamini: et simulacris quidem fidem habetis, quod eorum intemperantiam 
sequi vobis propositum sit; eam vero Deo negatis, quia moderate atque continenter vivere haud susti- 
neatis. Quo factum est, ut quae sunt praestantiora, odio, quae vero deteriora, honore prosequamini: 
et spectatores quidem virtutis, vitii autem pugiles (dyvwvvorał) sitis. Quocirca soli felices sunt, ut 
ita dicam, illi omnes, unanimi consensu, ut Sibyllae verbis utar, 


6%) Cohortatio, IV, pag. 157 sq. 

68) Cohortatio, IV, pag. 160. . + + zrawónuet Jewuevot. 
69) Cohortatio, 1. c. 

70) Cohortatio, IV, pag. 164. 

Qui sibi visa licet divorum templa negabunt, 
Surdorum et lapidum, quae sunt altaria sedet: 
Ex lapide et manibus simulacra effecta virorum, 


4. 
Caesorum quae sunt animato insecta cruore, 
Quadrupedum, bipedum, volucrumque, et caede ferarum.“ 

satis multum disputasse mihi videor, unde, quomodo Clemens ethnicorum religionem re- 


Jam 
futet, dignoscatur. Sequitur, ut ad alteram commentationis meae partem pertractandam transeam, et, 
qua ratione Clemens ethnicos ad veritatem christianam cognoscendam incitet adducatque, uberius ex- 
ponam. Et verum est, hane quae superest partem multo magis priore esse aptam et idoneam ad de- 
lectandos ac tenendos animos nostros; sed ut hanc totam materiam reliquam hac scribendi occasione 


bsolvam quia hie non capit locus, liceat mihi, quae hie desunt, in aliud seponere tempus. Vale 


data a 
interim lector! 


m 


III, 


LECTIONES. 


A. ORDINIS THEOLOGORUM. 

iK > P F 

. Vitas et scripta veterum patrum enarrare perget exetcitationesque instituet semel hebd. hora 

Dr. Victor Róhrich, P. P. 0. 


Historiam Warmiensem tradet ter hebdomade hora XI. 

Jl. Ex stipendio Scheill-Busseano: Ostendatur, quomodo capitula ecclesiarum cathe- 

Į | 

